CELEX: 32007R0738
Language: fi
Date: 2007-06-28 00:00:00
Title: Komission asetus (EY) N:o 738/2007, annettu 28 päivänä kesäkuuta 2007 , AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien mukauttamisesta toimitusjaksolla 2006/2007

29.6.2007   
            
            
               FI
            
            
               Euroopan unionin virallinen lehti
            
            
               L 169/19
            
         
      KOMISSION ASETUS (EY) N:o 738/2007,
   annettu 28 päivänä kesäkuuta 2007,
   AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien mukauttamisesta toimitusjaksolla 2006/2007
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 31 artiklan,
   sekä katsoo seuraavaa:
   
               (1)
            
            
               Eräissä tariffikiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2006/2007, 2007/2008 ja 2008/2009 28 päivänä kesäkuuta 2006 annetun komission asetuksen (EY) N:o 950/2006 (2) 12 artiklassa säädetään yksityiskohtaisista säännöistä, jotka koskevat valkoisen sokerin ekvivalenttina ilmaistujen, CN-koodiin 1701 kuuluvien tuotteiden AKT-pöytäkirjan ja Intia-sopimuksen allekirjoittajamaista peräisin olevan tuonnin tullivapaiden toimitusvelvoitteiden määrittämistä.
            
         
               (2)
            
            
               Nämä määrät vahvistettiin toimitusjaksolle 2006/2007 AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien vahvistamisesta toimitusjaksolle 2006/2007 29 päivänä tammikuuta 2007 annetulla komission asetuksella (EY) N:o 81/2007 (3).
            
         
               (3)
            
            
               AKT-pöytäkirjan 7 artiklan 1 ja 2 kohdassa vahvistetaan säännöt, joita sovelletaan silloin, kun AKT-valtio ei toimita sovittua määrää.
            
         
               (4)
            
            
               Kenian, Kongon, Madagaskarin, Norsunluurannikon sekä Trinidad ja Tobagon toimivaltaiset viranomaiset ovat ilmoittaneet komissiolle, etteivät kyseiset maat pysty toimittamaan sovittua määrää eivätkä ne halua lisätoimitusaikaa.
            
         
               (5)
            
            
               Asianomaisten AKT-valtioiden kanssa on sen vuoksi käyty neuvotteluja, ja toimittamatta jäävä määrä olisi jaettava uudelleen toimitusjaksolla 2006/2007 toimitettavaksi.
            
         
               (6)
            
            
               Asetus (EY) N:o 81/2007 olisi sen vuoksi kumottava, ja toimitusjakson 2006/2007 toimitusvelvollisuuden alaisia määriä olisi mukautettava asetuksen (EY) N:o 950/2006 12 artiklan 1 kohdan ja 2 kohdan c alakohdan mukaisesti.
            
         
               (7)
            
            
               Asetuksen (EY) N:o 950/2006 14 artiklan 2 kohdan mukaan kyseisen artiklan 1 kohtaa ei sovelleta määrään, joka on jaettu uudelleen AKT-pöytäkirjan 7 artiklan 1 tai 2 kohdan mukaisesti. Tämän asetuksen nojalla uudelleenjaettu määrä olisi sen vuoksi tuotava ennen 30 päivää kesäkuuta 2007. Koska uudelleenjakoa koskeva päätös on kuitenkin tehty myöhään ja kun otetaan huomioon tuontitodistusten hakemiseen kuluva aika, tätä määräaikaa on mahdotonta noudattaa. Sen vuoksi asetuksen (EY) N:o 950/2006 14 artiklan 1 kohtaa olisi sovellettava myös tämän asetuksen nojalla uudelleenjaettuun määrään.
            
         
               (8)
            
            
               Tässä asetuksessa säädetyt toimenpiteet ovat sokerin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Valkoisen sokerin ekvivalenttitonneina ilmaistujen, CN-koodiin 1701 kuuluvien tuotteiden AKT-pöytäkirjan ja Intia-sopimuksen allekirjoittajamaista peräisin olevan tuonnin toimitusvelvollisuuden alaisia määriä toimitusjaksolle 2006/2007 ja kullekin asianomaiselle viejämaalle mukautetaan liitteessä esitetyllä tavalla.
   2 artikla
   Poiketen siitä, mitä asetuksen (EY) N:o 950/2006 14 artiklan 2 kohdassa säädetään, kyseisen asetuksen 14 artiklan 1 kohtaa sovelletaan tämän asetuksen nojalla uudelleenjaettuun, 30 päivän kesäkuuta 2007 jälkeen tuotuun määrään.
   3 artikla
   Kumotaan asetus (EY) N:o 81/2007.
   4 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä kesäkuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 58, 28.2.2006, s. 1. Asetus sellaisena kuin se on viimeksi muutettuna komission asetuksella (EY) N:o 247/2007 (EUVL L 69, 9.3.2007, s. 3).
   
      (2)  EUVL L 178, 1.7.2006, s. 1. Asetus sellaisena kuin se on viimeksi muutettuna asetuksella (EY) N:o 371/2007 (EUVL L 92, 3.4.2007, s. 6).
   
      (3)  EUVL L 21, 30.1.2007, s. 3.
   
      LIITE
      AKT-pöytäkirjan ja Intia-sopimuksen allekirjoittajamaista peräisin olevan etuuskohteluun oikeutetun sokerin tuontia koskevat toimitusvelvollisuuden alaiset määrät toimitusjaksolla 2006/2007 valkoisen sokerin ekvivalenttitonneina ilmaistuina
      
                  AKT-pöytäkirjan/Intia-sopimuksen allekirjoittajamaa
               
               
                  Toimitusvelvoite
                  2006/2007
               
            
                  Barbados
               
               
                  33 234,21
               
            
                  Belize
               
               
                  42 689,30
               
            
                  Kongo
               
               
                  0,00
               
            
                  Norsunluurannikko
               
               
                  520,00
               
            
                  Fidži
               
               
                  174 596,53
               
            
                  Guyana
               
               
                  167 302,91
               
            
                  Intia
               
               
                  10 208,11
               
            
                  Jamaika
               
               
                  121 412,96
               
            
                  Kenia
               
               
                  41,00
               
            
                  Madagaskar
               
               
                  6 049,50
               
            
                  Malawi
               
               
                  27 983,19
               
            
                  Mauritius
               
               
                  488 343,91
               
            
                  Mosambik
               
               
                  10 488,04
               
            
                  Uganda
               
               
                  0,00
               
            
                  Saint Kitts ja Nevis
               
               
                  0,00
               
            
                  Suriname
               
               
                  0,00
               
            
                  Swazimaa
               
               
                  126 304,79
               
            
                  Tansania
               
               
                  10 270,00
               
            
                  Trinidad ja Tobago
               
               
                  23 500,00
               
            
                  Sambia
               
               
                  12 085,21
               
            
                  Zimbabwe
               
               
                  36 231,46
               
            
                  Yhteensä
               
               
                  1 291 261,13